Пазіцыя Еўрасаюза ў адносінах да рэжыму Аляксандра Лукашэнкі і хуткіх прэзідэнцкіх выбараў адназначная: неабходна, каб у суседняй з ЕС краіне мелі месца дэмакратычныя працэсы. Пры гэтым суседняя Літва праводзіць вельмі спецыфічную палітыку. І прэзідэнт Літвы Даля Грыбаўскайтэ, і ўрад гэтай краіны занадта моцна залучыліся ў дыялог з Мінскам. Тым самым Вільнюс рызыкуе сваёй надзейнасцю. Сітуацыя дайшла да таго, што палітыка Літвы стала ў нейкай ступені закладнікам таго, што адбудзецца ў Беларусі. З іншага боку, сёння Аляксандр Лукашэнка слабы як ніколі, а значыць, гатовы пайсці на пэўныя саступкі. Гэта дае падставы меркаваць, што Лукашэнка пойдзе на саступкі, але няма падстаў думаць, што ён дэмакратызуе сістэму ў краіне, бо гэта супярэчыць яго жаданню захаваць уладу.